CELEX: 32021R1929
Language: lv
Date: 2021-11-08 00:00:00
Title: Komisijas Regula (ES) 2021/1929 (2021. gada 8. novembris), ar ko attiecībā uz konkrētu otrās kategorijas materiālu saturošu organisko mēslošanas līdzekļu un augsnes ielabotāju eksporta nosacījumiem groza Regulu (ES) Nr. 142/2011 (Dokuments attiecas uz EEZ)

9.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 394/4
               
            
         KOMISIJAS REGULA (ES) 2021/1929
         (2021. gada 8. novembris),
         ar ko attiecībā uz konkrētu otrās kategorijas materiālu saturošu organisko mēslošanas līdzekļu un augsnes ielabotāju eksporta nosacījumiem groza Regulu (ES) Nr. 142/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (1), un jo īpaši tās 32. panta 3. punkta a) apakšpunktu un 43. panta 3. punkta otro daļu,
         tā kā:
         
                     (1)
                  
                  
                     Komisijas Regula (ES) Nr. 142/2011 (2) nosaka sabiedrības un dzīvnieku veselības aizsardzības noteikumus atvasināto produktu, tostarp organiskā mēslojuma un augsnes ielabotāju, laišanai tirgū un eksportam.
                  
               
                     (2)
                  
                  
                     Regulas (ES) Nr. 142/2011 XIV pielikuma V nodaļā ir paredzēti noteikumi par cita starpā pārstrādātu kūtsmēslu eksportu. Pārstrādātus kūtsmēslus var izmantot kā sastāvdaļu, lai pēc tam nepieļautu tādu organisko mēslojumu un augsnes ielabotāju izmantošanu, kas satur barošanai paredzētus gaļas-kaulu miltus no otrās kategorijas materiāla. Noteikumi par pārstrādātu kūtsmēslu eksportu būtu jāgroza, lai atļautu eksportēt pārstrādātus kūtsmēslus, kuri izmantoti par maisījumu sastāvdaļu gaļas-kaulu miltos no otrās kategorijas materiāla.
                  
               
                     (3)
                  
                  
                     Būtu jāatļauj eksportēt konkrētus organiskos mēslošanas līdzekļus un augsnes ielabotājus, kas satur gaļas-kaulu miltus no otrās kategorijas materiāla, bez novirzīšanas, kas minēta Regulas (EK) Nr. 1069/2009 48. panta 4. punktā, ja šādu organisko mēslojumu un augsnes ielabotāju izmantošana barošanai ir izslēgta to sastāva vai iepakojuma dēļ. Organiskais mēslojums un augsnes ielabotāji būtu jāsajauc ar pārstrādātiem kūtsmēsliem vai citām noteiktām sastāvdaļām, lai nepieļautu turpmāku izmantošanu barošanā. Regulas (ES) Nr. 142/2011 XIV pielikuma V nodaļā ir jāparedz noteikumi par tāda organiskā mēslojuma un augsnes ielabotāju eksportu, kuros ir gaļas-kaulu milti no otrās kategorijas materiāla.
                  
               
                     (4)
                  
                  
                     Regulas (ES) Nr. 142/2011 VIII pielikumā ir noteiktas marķēšanas prasības organiskajiem mēslošanas līdzekļiem un augsnes ielabotājiem, ko laiž Savienības tirgū. Eksportējot uz trešām valstīm, marķējumam jābūt vienā no galamērķa trešās valsts oficiālajām valodām.
                  
               
                     (5)
                  
                  
                     Tāpēc Regulas (ES) Nr. 142/2011 XIV pielikums būtu attiecīgi jāgroza.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 142/2011 XIV pielikuma V nodaļu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 8. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 300, 14.11.2009., 1. lpp.
         
         
            (2)  Komisijas Regula (ES) Nr. 142/2011 (2011. gada 25. februāris), ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
      
      
         
            PIELIKUMS
            Regulas (ES) Nr. 142/2011 XIV pielikuma V nodaļas tabulu groza šādi:
            
                        a)
                     
                     
                        tabulas 1. rindu aizstāj ar šādu:
                        
                                    “1.
                                 
                                 
                                    Pārstrādāti kūtsmēsli;
                                    Organiski mēslošanas līdzekļi, komposts vai fermentācijas atliekas no biogāzes transformācijas, kas nesatur nevienu citu dzīvnieku izcelsmes blakusproduktu vai atvasināto produktu, izņemot pārstrādātus kūtsmēslus;
                                    Pārstrādātas dzīvnieku olbaltumvielas, kas satur pārstrādātus kūtsmēslus kā maisījuma sastāvdaļu, vai gaļas-kaulu milti no otrās kategorijas materiāliem, kuri kā maisījumu sastāvdaļu satur pārstrādātus kūtsmēslus;
                                 
                                 
                                    Šiem atvasinātajiem produktiem jāatbilst vismaz XI pielikuma I nodaļas 2. iedaļas a), b), d) un e) punkta nosacījumiem:
                                    
                                                —
                                             
                                             
                                                pārstrādāti kūtsmēsli,
                                             
                                          
                                                —
                                             
                                             
                                                organiski mēslošanas līdzekļi, komposts vai fermentācijas atliekas no biogāzes transformācijas, kas nesatur nevienu citu dzīvnieku izcelsmes blakusproduktu vai atvasināto produktu, izņemot pārstrādātus kūtsmēslus,
                                             
                                          
                                                —
                                             
                                             
                                                pārstrādāti kūtsmēsli kā maisījuma sastāvdaļa pārstrādātās dzīvnieku olbaltumvielās vai gaļas-kaulu miltos no otrās kategorijas materiāliem.”
                                             
                                          
                              
                  
                        b)
                     
                     
                        pievieno šādu 4. rindu:
                        
                                    “4.
                                 
                                 
                                    Organiski mēslošanas līdzekļi un augsnes ielabotāji, kas satur gaļas-kaulu miltus no otrās kategorijas materiāliem;
                                 
                                 
                                    Organiskie mēslošanas līdzekļi un augsnes ielabotāji, kas satur XI pielikuma II nodaļas 1. iedaļas 1., 2., 3. un 5. punktā minētos gaļas-kaulu miltus, kuri iegūti no otrās kategorijas materiāla, un kas atbilst minētajā iedaļā noteiktajām prasībām, iepakoti pārdošanai gatavos iepakojumos, kuru svars nepārsniedz 50 kg, un kas paredzēti lietošanai galapatērētājam un kuru saturs ir
                                    
                                                a)
                                             
                                             
                                                ne vairāk kā 90 % gaļas-kaulu miltu no otrās kategorijas materiāla;
                                             
                                          
                                                b)
                                             
                                             
                                                vismaz 10 % pārstrādātu kūtsmēslu, pārstrādāta urīna, kaļķu, minerālmēslu vai jebkuras citas maisījuma sastāvdaļas, kas minēta XI pielikuma II nodaļas 1. iedaļas 3. punkta b) apakšpunktā.”